google/wiki40b huggingface dataset:
I Will Wait for You

«I Will Wait for You» er en engelsk versjon av sangen «Je ne pourrai jamais vivre sans toi» fra den franske musikalen Paraplyene i Cherbourg (1964). Musikken ble komponert av Michel Legrand og teksten ble skrevet av Jacques Demy. Sangen ble i filmen sunget av rollefiguren Geneviève Emery, spilt av Catherine Deneuve, men for sangene i filmen ble Deneuve dubbet av Danielle Licari. Den engelske teksten av sangen ble skrevet av Norman Gimbel. Denne versjonen ble nominert til Oscarprisen for beste sang i 1966. 
Sangen er spilt inn av mange vokalister, som Frank Sinatra,Astrud Gilberto, Violetta Villas, Trini Lopez, Bobby Darin, Nana Mouskouri (fransk tysk, spansk, italiensk og japansk), Cher, Andy Williams, Petula Clark, Tony Bennett, Vikki Carr, Liza Minnelli, Connie Francis, Beverley Craven, the Walker Brothers, Maria Morlino, Jill Johnson, Lisa Lovbrand, Engelbert Humperdinck, Steve Lawrence, Jack Jones, Matt Monro, og Ray Conniff and His Orchestra and Singers. Av jazzmusikere finner man Oscar Peterson, Gil Evans, Donald Byrd, Louis Armstrong, Kirsti Huke og Richard "Groove" Holmes. 
Sergio Franchi spilte sangen i 1967 på albumet From Sergio – With Love.
Roger Williams og Herb Alpert & The Tijuana Brass har begge spilt inn instrumentalversjoner av sangen. 
Pust (vokalensemble) har spilt inn en norsk versjon, «Eg vil vent», på platen Fryktløs fra 2013.  
Connie Francis-versjonen av sangen ble benyttet i Futurama-episoden «Jurassic Bark».
Madoi

Madoi (kinesisk: 玛多县; pinyin: Mǎduō Xiàn) er et fylke i provinsen Qinghai i Folkerepublikken Kina. Det er understilt det autonome prefekturet Golog.
I 1999 hadde det en befolkning på 10 717 innbyggere.

Samferdsel

Kinas riksvei 214 løper gjennom området. Den fører fra Xining i provinsen Qinghai til Jinghong i Yunnan.
Svecia

Svecia er en svensk grynpipet hardost med lett syrlig, frisk smak – ved lengre lagring noe amper – som er en av de mest solgte ostene i Sverige. Den finnes med varierende fettgehalt. Om spisskummen og iblant også karve og kryddernellik tilsettes, kalles den kryddost.
When I'm Sixty-Four

Bakgrunn

McCartney skrev «When I'm Sixty-Four» da han var 16 år. Han hadde lyst til at den skulle være en blanding av vaudeville og humor. Derfor la han eksempelvis inn setning «will you still feed me?» En annen strofe han var veldig stolt av, var «indicate precisely what...»
«When I'm Sixty-Four» ble fremført på spillejobber i 1960/1961/1962 dersom forsterkerne streiket. Da pleide McCartney å ta fram sin akustiske gitar og fremføre den. McCartneys far fylte 64 år den 7. juli 1964, og dette kan ha vært grunnen til at sangen ble tatt i bruk igjen, og til og med spilt inn.

Innspilling

De startet opp sangen 6. desember 1966 i Abbey Road Studios med to tagninger. Firesporsteip var det som ble brukt den gangen, og først ble grunnkompet med Ringo Starrs trommer samt McCartneys bass og veiledende vokal innspilt. Dette var kun for å ha en rytme til senere pålegg. McCartney bidro med piano og bass, mens Starr la på trommer (og brukte visper i stedet for trommestikker). Dermed kunne grunnkompet spilles over. To dager senere ble nettopp det gjort da McCartney la på vokal.
20. desember 1966 ble alle disse opptakene, overført til kun et spor på en ny firesporsteip. Både McCartney, John Lennon og George Harrison overdubbet kor mens Starr slo på noen rørklokker i spredte partier. Dagen etter ble to klarinetter og en bass klarinett lagt på. På et eller annet tidspunkt ble også en sologitar lagt på (høres kun i løpet av siste vers). Ifølge Ian McDonald var det Lennon som spilte den gitaren.

Norsk versjon

Ivar Medaas ga ut en nynorsk versjon kalt "Når eg er 67" i 1968.[8] med tekst av Johannes Gjerdåker. Den nynorske teksten er i all hovedsak en ordrett oversettelse av originalteksten til Paul McCartney, bortsett fra at alderen er økt fra 64 til 67.
Skrofulose

Skrofulose er en eldre betegnelse på en form for tuberkulose som hovedsakelig lokalisert til lymfekjertlene under kjeven og på halsen, men også slimhinner i øye og nese. Det forekom også hudsymptomer, og av og til ledd- og knokkeltuberkulose. Skrofulose var tidligere en vanlig sykdom, som særlig rammet barn og unge. Den er nå imidlertid sjelden, og forekommer nesten bare blant innvandrere fra Afrika og Asia.
Martina Hansens legat var opprinnelig beregnet på barn med skrofulose. Da Martina Hansens Hospital ble bygget var sykdommen praktisk talt utryddet og sykehuset ble bygge for pasienter med tuberkuløse sykdommer i ben og ledd.
Nordmannsslepa

Nordmannsslepa er fellesnavn på de tre hovedferselsveiene over Hardangervidda fra Østlandet til Hardangerdistriktet som er blitt brukt i uminnelige tider. Navnet kommer av at de på østsiden kalte hardingene for «nord-menn», dvs. menn nordfra. 
Veistandarden var slik at en kunne gå det meste med kløvhest, men da måtte en velge slepe med omhu, så en ikke gikk seg fast i Måbødalen eller Simadalen. Forgreininger gikk til andre bygder, slik at en kunne komme seg til Røldal eller Sørfjorden.
Store deler av Hardangervidda er lagt ut som naturvernområde, men slepene er i bruk som turstier for interesserte. Området har mange minner fra gammel tid.
Slepene er så «inngått» at de kan sees fra fly når solvinkelen er riktig. Dette tjener samtidig som en påminnelse om hvor sårbar naturen på fjellviddene er.
Paroriaethus

Utbredelse

Arten lever i India.
Leif Svalesen

Priser

For sitt arbeid med å dokumentere og formidle «Fredensborg» ble Svalesen tildelt Aust-Agder fylkes kulturpris i 1998, i 2001 fikk han Kongens fortjenstmedalje i gull, og han ble tildelt Arendal kommunes kulturpris 2007. I desember 2000 fikk han årets kulturpris fra Center for afrikansk kulturformidling, CAK.
Ishockey-VM 2012 (elitedivisjonen)

Norges innsats

Norge fortsatte utviklingen fra året før og spilte igjen en av sine beste prestasjoner noensinne. Etter 3 tap i jevne kamper mot Russland, Sverige og Tsjekkia og 4 seire over Italia, Latvia, Tyskland og Danmark nådde de kvartfinalen, hvor de tapte 2-5 til Russland. Det var annet år på rad og tredje gang på fem år (første gang var i 2008) Norge nådde kvartfinalen, hvor de tapte 2-5 til Russland (som senere ble verdensmestere). Kvartfinaleplassen betød dessuten at Norge kvalifiserte seg direkte til vinter-OL 2014 i Sotsji. Norges 12-4 seier over Tyskland var den største seieren i moderne norsk ishockeyhistorie, og Patrick Thoresen ble som første nordmann i historien valgt til VMs All-Star lag etter å ha kommet på andreplass i poengligaen med 18 poeng, kun slått av Russlands Jevgenij Malkin.

Finalen

Finalen ble spilt mellom Russland og Slovakia. Slovakia spilte i sin første finale siden 2002 (hvor de slo Russland) og tredje finale i historien (første gang var i 2000 hvor de tapte til Tsjekkia). Russland vant kampen 6-2 og vant dermed sitt fjerde mesterskap.

Tropper

Troppene ved ishockey-VM 2012 består alle av minst 15 løpere (angreps- og forsvarsspillere) og to målvakter og maksimalt 20 løpere og 3 målvakter.

Grunnspillet

Kampprogrammet har blitt offentliggjort av IIHF på turneringens offisielle side.

Maskot

Den offisielle maskoten til mesterskapet er Hockey Bird, en hvit fugl som spiller som forsvarsspiller utstyrt med en hockeykølle og hjelm. Maskoten ble designet av Toni Kysenius som er ledende artist ved Rovio Mobile, som er produksjonsselskapet bak videospillet Angry Birds.
Det offisielle mottoet til Hockey Bird er: «Borta bra men hemma bäst, bara jag har pucken».

Ambassadører

Blant de offisielle ambassadørene for ishockey-VM 2012 var Finlands president Sauli Niinistö.

Sponsorer

Den tsjekkiske bilprodusenten Škoda Auto er turneringens offisielle hovedsponsor. Škoda Auto startet i 1992 med å sponsere ishockey-VM, og har en verdensrekord for det lengst varende hovedsportssponsoratet noensinne. Under turneringen blir 45 Škoda Superb Combi stilt til rådighet for IIHF for å transportere spillere, dommere og gjester til og fra arenaene.
Andre sponsorer inkluderer AJ Produkter, Bauhaus, Finalgon, Henkel, Kyocera, Nike, Nivea, Ohota (Охота), Raiffeisen, Tissot og Zepter.
Colin Halkett

Bakgrunn og militær karrière

Halkett var født inn i en militær familie. Hans far var generalmajor Frederick Godar Halkett og hans yngre bror var general Hugh Halkett.
Halkett begynte sin militære karrière i garden i den nederlandske arméen og tjenestegjorde i forskjellige kompanier i en periode av tre år, han forlot tjenesten med grad av kaptein  i 1795.
Fra 1800 ttil 1801 kommanderte han nederlandske tropper på Guernsey. Den 28. juli 1803 ble det utstedt en ordre til major Halkett (og til oberstløytnant Friedrich von der Decken) hvor de ble gitt myndighet til «å etablere en bataljon med infanteri med fire hundre og femtini menn», Halkett ble videre lovet grad som oberstløytnant om han øket antallet til 800 mann. Denne styrken dannet hva som ble kjernen av det som ble The King's German Legion i desember 1803. Den 17. november 1803 ble Halkett forfremmet til oberstløytnant og gitt kommando over bataljonen 2nd Light Infantry . Denne bataljonen var involvert ved general William Cathcarts ekspedisjoner til Hannover, Rügen og bombardementet av København, under den fjerde koalisjonskrigen mot Frankrike.

Portugal og Spania

I 1811 fikk han kommando over den lette brigaden i The King's German Legion. Han holdt denne kommandoen under hele felttoget ved den spanske selvstendighetskrigen, fra slaget ved Albuera til slaget ved Toulouse. Den 1. januar 1812 ble han forfremmet til oberst. Ved slaget om Salamanca den 22. juli 1812, kommanderte han første brigade tilhørende 7. divisjon under generalmajor John Hope.
Halkett ble utnevnt til generalmajor 4. juni 1814.
Den 18. juni 1815, under slaget ved Waterloo, kommanderte han 5. brigade i 3. divisjon, under generalmajor Carl von Alten. Colin Halkett ble såret fire ganger under slaget.

Guvernør

Halkett ble Lieutenant Governor of Jersey (den britiske statens representant på Jersey) i 1821 og var den første Lieutenant Governor som bodde i Government House i St Saviour, bygningen brukes fremdeles. I denne perioden giftet han seg med Letitia Cricket, enke etter en kaptein Tyle i the Royal Artillery. Den 10. juni 1826 fikk han en sønn, Frederick (John) Colin Halkett. Han ble utnevnt til generalløytnant den 22. juli 1830 og ble beordret til øverstkommanderende for the Bombay Army i januar 1832. Han var guvernør for the Royal Hospital Chelsea fra 1849 inntil han døde i 1856.
Han ble utnevnt til Colonel of the Regiment i The 71st Regiment of Foot den 21. september 1829. Den 28. mars 1838 ble han frabeordret The 31st Regiment of Foot, og han ble tilbeordret The 45th Regiment of Foot den 12. juli 1847.
To gater i Saint Helier på Jersey er oppkalt etter han.
Ferdinand Cheval

Liv og virke

Ferdinand Cheval levde i Châteauneuf-de-Galaure, i departementet Drôme. Han forlot skolen i en alder av 13 år for å bli bakerlærling, men endte opp som postbud.
Byggingen startet i april 1879. Han sa han hadde sparket bort i en stein som var så rar at han tok den med hjem. Dagene etter tok han med flere, og gikk snart postrunden med trillebår. Han tok med seg stein de neste 33 årene, og bygde på huset, ofte til lyset av en oljelampe. «Hobbyen» førte til at han ble betraktet som en blanding av original og landsbyidiot.
De ytre veggene tok ca. 20 år. Utsmykningen er en blanding av bibelske, hinduistiske og andre kulturinnflytelser. Steinene ble murt sammen med kalk, sement og ståltråd.
Han ønsket også å bli gravlagt i bygget, noe myndighetene satte seg i mot. Han brukte så åtte år på å bygge seg et mausoleum på kirkegården i Hauterives. Ett års tid senere døde han.
Like før det, begynte storheter som André Breton og Pablo Picasso å anerkjenne verket som verdig kunst. 
Den franske kulturministeren André Malraux, erklærte palasset som kulturelt landemerke og verneverdig i 1969. Det er nå åpent for publikum.
Wenche Frogn Sellæg

Familie og yrkesliv

Hun vokste i Oslos indre by som datter av Henry Frogn, disponent i Hans Claussen AS, og Bergljot Osmundsen. Hun giftet seg i 1976 med tannlege Johan Sellæg fra Namsos. Hun tok studentereksamen i 1957 og medisinsk embedseksamen ved Universitetet i Oslo i 1963. Videre har hun Diploma of Tropical Medicine & Hygiene fra University of London fra 1971. Hun har vært spesialist i indremedisin siden 1971 og i geriatri siden 1992. Hun har som pensjonist tatt mastergrad i kunsthistorie ved Universitetet i Bergen.
Sellæg var turnuskandidat i Molde i 1964, distriktslege på Værøy og Røst i 1965, assistentlege ved Ullevål sykehus 1966–1968, reservelege ved Drammen sykehus 1968–1971 og misjonslege for Santalmisjonen i Bhutan i 1972. Hun var ansatt ved Sykehuset Namsos (tidligere Namdal sykehus) det meste av tiden etter, bortsett fra et opphold som assisentlege ved Rikshospitalet 1983–1984. I Namsos var hun reservelege 1973–1975, assisterende overlege 1975–1983, overlege ved medisinsk avdeling 1993–1999, avdelingsoverlege ved medisinsk avdeling 1999–2000 samt seksjonsoverlege 2000–2002. Hun var i 60 % stilling som konsulent i geriatri 2002–2007, og gikk deretter av med alderspensjon.
Sellæg var håndballmålvakt i Sportsklubben Frigg. I perioden 1959–1968 spilte hun 42 kamper på Norges kvinnelandslag i håndball.

Politisk arbeid

Sellæg var formann i Namsos Høyre 1974–1975 og organisatorisk viseformann i Nord-Trøndelag Høyre 1978–1980, medlem av Overhalla kommunestyre 1979–1983 og 1991–1995, medlem av Høyres utvalg for kirke og stat 1980–1981, medlem av Høyres programkomité 1987–1989 og formann i Høyres valgkomité 1992–1994. Sellæg var medlem av Høyres arbeidsutvalg 1982–1990, herav som 1. (politisk) nestleder 1988–1990. Sellæg var kandidat til vervet som 1. viseformann i 1984, men tapte 171–188 i en avstemning mot Arne Skauge. 
Sellæg var 1. vararepresentant til Stortinget fra Nord-Trøndelag 1981–1985 og fast innvalgt representant 1985–1993. Hun ble utnevnt til statsråd i Miljøverndepartementet i Kåre Willochs regjering i 1981. Som miljøvernminister var Sellæg særlig opptatt av forurensningsproblemer. Hun måtte vike for Rakel Surlien fra Senterpartiet idet regjeringen ble utvidet med statsråder fra Senterpartiet og Kristelig Folkeparti i 1983, og Sellæg gikk tilbake til legegjerningen. Sellæg var senere statsråd i Justis- og politidepartementet fra 1985 til Willoch-regjeringens avgang i 1986. Gunnar Vada møtte for Sellæg på Stortinget 1985–1986. Sellæg var medlem av Stortingets kirke- og undervisningskomité 1986–1987 og Stortingets finanskomité 1987–1989.
Sellæg var statsråd i Sosialdepartementet i Jan P. Syses regjering 1989–1990, og Snorre Gundersen møtte i hennes sted på Stortinget. Resten av stortingsperioden var hun nestleder i Stortingets justiskomité. Foran stortingsvalget i 1993 uttalte Sellæg at hun ville slippe til nye krefter, og søkte ikke renominasjon.
Urbaltoslavisk

Urbaltoslavisk eller protobaltoslavisk er et rekonstruert urspråk som nedstammer fra urindoeuropeisk. Urbaltoslavisk er antatt å være moderspråket til alle senere baltoslaviske språk, representert ved de to språkgrenene baltiske språk og slaviske språk. Dette urspråket er ikke direkte påvist i noen overleverte tekster, men er blitt rekonstruert med den komparative metode. Baltiske og slaviske språk deler flere isoglosser som har en felles fonologi, morfologi og aksentologi. Disse isoglossene representerer en felles utviklingsstrøm fra urindoeuropeiske tider som kan bli ordnet kronologisk.
Tano trust

Tano Trust er en norsk ideell organisasjon som i samarbeid med Moyo Mmoja Trust, Bagamoyo, Tanzania utvikler og drifter utviklingsprogrammer med fokus på vanskeligstilte kvinner og forlatte og andre særdeles vanskeligstilte barn og unge.
Programmene innebærer hjem for helt forlatte barn, bistand til særlig utsatte kvinner med forsørgeransvar – og et skole- og yrkesopplæringsprogram for vanskeligstilte unge kvinner. Det legges i økende grad opp til at samarbeidspartneren i Tanzania, Moyo Mmoja Trust, driver inntektsbringende aktiviteter til inntekt for sine programmer.
Organisasjonen har sine inntekter fra Norad, private givere og bedrifter. Organisasjonen er registrert som stiftelse og ble opprettet i 2000 under navnet Moyo Mdogo. Dette ble endret til Tano Trust (forkortelse av Tanzania – Norge) i 2006.
Tano Trust er registrert i Enhetsregisteret i Brønnøysundsregistrene, Lotteri- og stiftelsestilsynet og Innsamlingskontrollen med fler.
Grå buemåler

Utseende

En middelsstor (vingespenn 27 – 32 mm), slank, grå måler. Kroppen er lys grå, hodet og den fremste delen av brystet ("kragen") er brunlige. Vingene har spredte, korte, gråbrune tverrstreker. Forvingen er ganske sterkt innbuktet bak spissen og ser dermed sigdformet ut, innbuktningen er kantet med svart. Langs forvingens fremkant er det fire brune flekker, den ytterste er stor og smalt rektangulær. Fra hver av flekkene går det ut et brunlig tverrbånd, disse er vanligvis noe mer tydelige enn hos gul buemåler. Bak den ytterste flekken er det en litt uregelmessig, rund, svart flekk som gjerne er delt i to. Bakvingens bakhjørne er trukket ut til en ganske lang spiss.
Larven er lang og slank, glatt og sterkt varierende i fargen.

Levevis

Grå buemåler lever i løvskog og kratt, gjerne ute ved sjøkanten. Larven lever på vier (Salix spp.), svartor (Alnus glutinosa), slåpetorn (Prunus spinosa) og tindved (Hippophae rhamnoides). De voksne sommerfuglene flyr om natten i mai – juni og kommer gjerne til lys. Denne arten skremmes ikke så ofte opp om dagen.

Utbredelse

Grå buemåler lever i Europa. I Norge er den funnet langs kysten til Rogaland, dessuten i Sør-Trøndelag.
Guichón

Historie

Guichón ble grunnlagt i 1903 av Pedro Luis Guichón.

Kommune

Byens ordfører (alcaldesa) er Lourdes Suárez fra Partido Nacional.

Transport

Ruta 25 forbinder Guichón med Young og Tacuarembó.
Kvart (musikk)

Ren kvart

En ren kvart er betegnelsen på intervallet (avstanden) mellom to toner på 5 kromatiske halvtoner, f. eks. avstanden mellom C og F. Navnet skyldes at en kvart spenner over fire trinn i de fleste diatoniske skalaer bortsett fra lydisk. At den er ren plasserer den sammen med de andre rene intervallene kvint, oktav og prim i en egen intervallkategori.
I en likesvevende skala tilsvarer forholdet mellom frekvensene på \left(\sqrt[12]{2}\right)^5 = 1,3348. I ren stemming tilsvarer det et forhold på 3:4.
I streng koralsats betraktes en ren kvart som dissonans som må innføres og oppløses etter bestemte regler.
En invertert (omvendt) kvart er en kvint.
Det er vanlig å stemme strengene på kontrabasser og bassgitarer i kvarter. Gitarer blir også stemt i kvarter med unntak av én streng. Også gambefamilien (viola da gamba) er delvis stemt i kvarter.

Forstørret kvart

En forstørret kvart kalles for tritonus (d.e. tre(hel)toners intervall).

Forminsket kvart

En forminsket kvart er en ren kvart hvor enten den øverste tonen er senket med en halvtone, eller den nederste tonen er hevet med en halvtone. Når man bruker c som utgangspunkt, er den rene kvarten f. Hever man den nederste tonen med en halvtone, får man den forminskede kvarten c♯ - f. Senker med den øverste tonen med en halvtone, får man den forminskede kvarten c - f♭. Fra den rene kvarten a - d dannes det de forminskede kvarter a♯ - d og a - d♭, fra den rene kvarten f♯ - h de forminskede kvarter f♯♯ (eller fx) - h og f♯ - h♭.
I den likesvevende skalaen høres en forminsket kvart ut som en stor ters. Likevel gjelder en forminsket kvart i streng koralsats som dissonans.
Hilde Hummelvoll

Personlige forhold

Hummelvoll har vært gift tre ganger. Fra 2007 var hun samboer med NRK-kollega Petter Nome, og de giftet seg i 2009.
Hun er søster til journalist Helge Hummelvoll. Han ble drept i Sudan i 1992 i forbindelse med jobben, 29 år gammel.
Sandnes Skøyteklubb

Meritter

Klubbens stafettlag i Junior-NM 1992 som tok bronsemedalje var Ole Morten Mellemstrand, Arne Walther Kranzmann og Åge Martin Kranzmann.
Prodontia

Utseende

En middelsstor, avlang, rød eller gul og svart trebukk. Kroppen er kledt med et relativt tynt og mykt hudpanser. Antennene er kortere enn kroppen og noe sagtakkede hos hunnen, lengre enn kroppen og tynne hos hannen. Pronotum er bredere enn langt, avrundet, svart med gul eller rød sidekant. Dekkvingene er litt utvidete bakover med svakt opphøyde lengderibber, røde eller gule med svart spiss. Antenner og bein er svarte.

Utbredelse

Arten er utbredt i det sørlige Brasil og det nordlige Argentina.
Jennifer Government

Jennifer Government er en dystopisk roman skrevet av den australske forfatteren Max Barry. Romanen ble utgitt i 2003 av forlaget Doubleday. Romanen utspiller seg i en dystopisk alternativ virkelighet der de fleste statene er kontrollert av USA og dominert av storkapitalen, mens de politiske institusjonene er meget svake.
Betafo (distrikt)

Betafo er et distrikt i regionen Vakinankaratra på Madagaskar. Distriktet har 389 068 innbyggere fordelt på 9 107 km² (42,72/km²). Mesteparten av distriktet ligger på over 1 200 meter over havet, og distriktet har en middelhøyde på 1 250 moh.
Hovedstaden heter også Betafo.

Klima og vegetasjon

Det er en betydelig forskjell på den tørre årstiden (april til oktober) og regntiden (november til mars). I sommertiden er det svært mange branner på grunn av varmen og det tørre klimaet, noe som har fått de fleste skogene i området til å forsvinne. Mesteparten av naturen er derfor i dag stor sett savanne, og det er ikke uvanlig at store områder er bare dekket av aske etter brann.
Champagnefrokost

En champagnefrokost er en frokost servert med champagne eller musserende vin. Det er et nytt konsept i noen land og er ikke typisk for frokostens tradisjonelle rolle.
Den kan være en del av en hvilken som helst dag eller utflukt som skal være spesielt luksuriøs. Den medfølgende frokostmaten er noen ganger av en tilsvarende høy standard  og inkluderer mat som laks, kaviar, sjokolade eller kaker, som ellers ikke blir spist til frokost, eller flere retter. I stedet for en formell servering ved dekket bord kan måltidet gis til mottakeren i en kurv eller lignende.

Anledninger

Som en del av en dag der planlagte aktiviteter arrangeres, kan champagnefrokosten serveres tidlig på dagen, eller også ved soloppgang. Frokosten kan inngå som en del av et cruise eller en reise. Den kan være en del av en bryllupsreise, eller et opphold på hotell, der den kan bli servert til par i sengen. Den kan også være en del av Valentine’s Day eller en tilsvarende kjærlighetsmarkering.

Feiringer

Den kan også bli levert eller servert til noen som en del av en markering for å uttrykke at man setter stor pris på vedkommende, slik som til morsdag, eller som en feiring av en hendelse eller en prestasjon. En champagnefrokost ble servert til hesten Red Marauder da den vant Grand National. Den er også tradisjon ved noen universiteter for å markere uteksaminering, for eksempel ved Wells College og Bryn Mawr College. Noen kan bli tildelt en champagnefrokost som en del av å vinne en konkurranse.

Forretninger eller veldedighet

Frokosten kan være tilberedt og servert som et middel for å tiltrekke seg mennesker for lanseringen av en forretning eller et veldedighetsarrangement.
X Games Oslo 2016 – Rullebrett Street menn

Norsk kvalifisering

Den norske kvalifiseringen besto av fire inviterte rullebrettkjørere, samt de to beste fra X-mas Jam 2015 i Trikkestallen i Trondheim og de to beste fra Høstbust 2015 i Arena Bekkestua i Bærum.
Én av de inviterte, Karsten Kleppan, fikk direkte invitasjon til finalerundene og overlot plassen i kvalifiseringen til Didrik Galasso, mens Oskar Hjellegjerde som vant Høstbust ble skadet og overlot sin plass til Petter Brunvatne.